- Hindi News
- National
- ताश खेलने को दैनिक यात्रियों की गुंडागर्दी, सीट खाली कराने से रोका तो ले ली मैकेनिक की जान
ताश खेलने को दैनिक यात्रियों की गुंडागर्दी, सीट खाली कराने से रोका तो ले ली मैकेनिक की जान
ट्रेनमें आमतौर पर भिवानी-दिल्ली के बीच यात्रा करने वाले लोगों की गुंडागर्दी हद पार कर रही है। कभी जबरन सीट लेने तो कभी ताश खेलने को जगह बनाने के लिए यात्रियों से जोर-जबरदस्ती करना उनके लिए आम बात है। मंगलवार को तो इसकी भी हद उस समय पार हो गई, जब कुछ लोग एक मैकेनिक से झगड़ पड़े और उनमें से एक ने उसके मुंह पर मुक्का जड़ दिया, जिससे हिसार निवासी 55 वर्षीय कैलाश चंद की जान ही चली गई। वारदात के समय मौजूद लोगों ने भी कहा कि कैलाश की कोई गलती नहीं थी। युवा बेवजह तैश में आए उम्र का लिहाज किए बिना उस पर हमला कर दिया। भरे स्टेशन पर किसी ने भी हमलावरों को पकड़ने की कोशिश भी नहीं की और वे मौके से भाग निकले।
कैलाशचंद के साथ जा रहे उसके दोस्त नरेश कुमार ने बताया कि वे मंगलवार सुबह बिजली का सामान लेने दिल्ली जा रहे थे। भिवानी में पावर चेंज होने के लिए ट्रेन रुकी। थोड़ी ही देर में गाड़ी के डिब्बे में कुछ अन्य लोगों ने प्रवेश किया और ताश खेलने के लिए जगह बनाने को पहले बैठी हुई सवारियों से सीट से उठाने लगे। जब कैलाशचंद ने इसका विरोध जताया तो आरोपितों में से एक युवक ने कैलाशचंद के मुंह पर मुक्का मारा, जिससे वह वहीं पर ही ढेर हो गए। प्रत्यक्षदर्शी नरेश कुमार के शोर मचाने पर आरोपित मौके से भाग निकले।
कैलाशचंद को जिला अस्पताल में लाया गया, जहां डॉक्टर ने उन्हें मृत घोषित कर दिया। नरेश कुमार ने मृतक के परिजनों को फोन पर घटना की सूचना दी। घटना की जानकारी मिलने पर परिजन अस्पताल पहुंचे। मामले में कार्रवाई कर रहे जांच अधिकारी ने बताया कि फिलहाल 174 की कार्रवाई की गई है। आगामी कार्रवाई परिजनों के बयान के बाद ही की जाएगी।
नरेश कुमार ने बताया कि कैलाशचंद से हुए झगड़े के बाद आरोपितों ने मौके से भागते हुए उसे अंजाम भुगतने की चेतावनी दी। नरेश कुमार ने प्रशासन से मांग करते हुए कहा कि घटना से जुड़े सभी अन्य लापरवाह कर्मचारियों पर भी कार्रवाई की जाए।
मृतक हिसार वासी कैलाशचंद अपने परिवार में एकमात्र कमाने वाला था। परिवार में उनके अलावा प|ी, दो पुत्र तीन पुत्रियां हैं। बड़ी बेटी की शादी हो चुकी है बाकी के लालन-पालन की जिम्मेदारी उन्हीं के कंधों पर थी। पिछले माह ही दूसरी बेटी का रिश्ता सिरसा में किया था।
भिवानी रेलवे स्टेशन पर वर्षों से पुराने कैमरे लगे हैं। दैनिक रेल यात्रियों सुरेश, मनदीप, कृष्ण, विकास आदि ने बताया कि स्टेशन पर इस तरह की वारदातों से बचने के लिए सीसीटीवी कैमरों को दुरुस्त किए जाने की मांग की। उन्होंने कहा कि अगर सीसीटीवी ठीक होंगे तो आपराधिक घटनाओं पर रोक लग सकती है।
प्रत्यक्षदर्शी नरेश कुमार ने आरोप लगाते हुए कहा कि वह कैलाशचंद की पुलिस से मदद करने आरोपितों को पकड़ने की गुहार लगाता रहा। हैरानी की बात यह रही कि स्टेशन पर जीआरपी, आरपीएफ की तैनाती के बावजूद घटना को अंजाम देकर आरोपी आसानी से फरार हो गए।
घटना बताता नरेश कुमार।
कैलाशचंद (फाइल फोटो)
झगड़े के बाद भागते संदिग्ध आरोपित की सीसी फुटेज, पुलिस के पास इसकी फ्रंट फोटो भी है।
रेलगाड़ी में सीट विवाद में कैलाशचंद की मौत होने के बाद सामान्य अस्पताल में विलाप करती उनकी प|ी गुड्डी साली किरण।
{भीड़ का फायदा उठा भाग निकले हमलावर, रेलवे पुलिस ने शुरू की जांच
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva